pythainlp/thai_wikipedia_clean_20230101 huggingface dataset:
วัดราษฎร์สามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหลวง อำเภอบางเลน จังหวัดนครปฐม ตั้งอยู่ริมฝั่งแมานํ้าท่าจีน ฝั่งตะวันออก (อยู่ทางใต้ลํ้านํ้าของที่ตั้งปัจจุบัน ประมาน 400 เมตร) มีเขตติดต่อกับจังหวัดสุพรรณบุรี ถือเป็นวัดที่อยู่เหนือสุดตามลำนํ้าท่าจีนในเขตจังหวัดนครปฐม มีเนื้อที่ 52 ไร่ 32 ตารางวา ที่ธรณีสงฆ์ 84 ไร่ 1 งาน 84 ตารางวา ปัจจุบันมีพระอธิการแสวง อภินนฺโท ดำรงตำแหน่งเจ้าอาวาส
วัดราษฎร์สามัคคี เดิมชื่อวัดเรียกตามชื่อหมู่บ้าน คือมีชื่อว่า วัดบางน้อย บ้างระบุว่า วัดบางน้อยนอก ต่อมาย้ายมาสร้างอยู่ในที่ปัจจุบันและเปลี่ยนชื่อใหม่ "วัดราษฎร์สามัคคี" ตั้งวัดเมื่อ พ.ศ. 2401 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2452 ได้รับพระราชทานวิสุงคามสีมาครั้งหลังเมื่อ พ.ศ. 2509 ภายในวัดมีศูนย์การเรียนรู้ชุมชนวัดราษฎร์สามัคคี ให้ความรู้ด้านสมุนไพรต่าง ๆ อยู่ในบริเวณของโรงเรียนวัดราษฎร์สามัคคี และสวนสุโขทัยเป็นแหล่งเรียนรู้เกี่ยวกับพระพุทธรูปสมัยสุโขทัย
ปูชนียวัตถุที่สำคัญ มีพระพุทธรูปศิลปะสุโขทัยยุคต้นที่มีความงดงาม นามว่า "หลวงพ่อสุโขทัยธรรมราชา" เป็นพระพุทธรูปปางสะดุ้งมาร หน้าตักกว้าง 24 นิ้ว ความสูงวัดจากฐานถึง ปลายเศียร 32 นิ้ว องค์พระเป็นทองสัมฤทธิ์ทั้งองค์
วัดศรีประชาวัฒนาราม
วัดศรีประชาวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางเลน จังหวัดนครปฐม พื้นที่ตั้งวัดมีเนื้อที่ 15 ไร่ 2 งาน 74 ตารางวา
วัดศรีประชาวัฒนาราม เดิมชื่อ สำนักสงฆ์วัดดอนอรัญ แต่เดิมพระอธิการเพ็ง วชิรญาณวโร ได้เดินทางมาปักกลดอยู่ในที่สาธารณประโยชน์ ในระยะนั้นเวลาทำบุญชาวบ้านต้องเดินทางไปวัดดอนยอกับวัดเกาะแรต ซึ่งทางคมนาคมไม่สะดวก นายผดดอนเจียงได้ทำการถวายที่ดินให้เพื่อสร้างวัดและได้ดำเนินเรื่องการขออนุญาตสร้างวัดเมื่อ พ.ศ. 2514 เริ่มแรกได้ก่อสร้างกุฏิสงฆ์ 2 หลัง และศาลาการเปรียญ 1 หลัง จนตั้งเป็นวัดเมื่อวันที่ 21 เมษายน พ.ศ. 2515 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528 มีพระอธิการเพ่ง เป็นเจ้าอาวาสรูปแรก ต่อมาพระอธิการเพ่งได้เดินธุดงค์ไปเรื่อย หลังจากนั้นชาวบ้าน ได้ไปนิมนต์พระอาจารย์ลับ จิตตสํวโร วัดเกาะแรตมาดูแลวัดและหาทุนสร้างศาลาการเปรียญที่ยังไม่แล้ว เสร็จโดยลดจากสองชั้นให้เหลือชั้นเดียว และทำการยกช่อฟ้าศาลาการเปรียญฉลองเมื่อ พ.ศ. 2525 แต่ พระอาจารย์ลับ ไม่ได้รับเป็นเจ้าอาวาส พระอาจารย์ลับได้ยกตำแหน่งเจ้าอาวาสให้กับพระเลียบ ธีติโก ซึ่งมีศักดิ์เป็นหลานของพระอาจารย์ลับ จิตตสวโร ให้เป็นเจ้าอาวาส
อาคารเสนาสนะที่สำคัญ ได้แก่ อุโบสถทรงไทยประยุกต์ชั้นเดียว โครงสร้างส่วนใหญ่สร้างด้วยคอนกรีตเสริมเหล็ก หลังคามุงกระเบื้องกาบกล้วย ก่อสร้างเสร็จเมื่อ พ.ศ. 2530 อุโบสถขนาดกว้าง 10 เมตร ยาว 28 เมตร ศาลาการเปรียญทรงไทยประยุกต์ชั้นเดียว กว้าง 14 เมตร ยาว 34 เมตร ศาลาฌาปนสถานทรงไทยประยุกต์ชั้นเดียวสร้างครอบตัวเมรุ และวิหารทรงไทยประยุกต์ชั้นเดียว โครงสร้างส่วนใหญ่เป็นไม้เนื้อแข็งใช้ทำเสาและโครงหลังคา หลังคามุง กระเบื้อง ก่อสร้างแล้วเสร็จ พ.ศ. 2562
บริษัท เซ็นทรัล รีเทล คอร์ปอเรชั่น จำกัด (มหาชน)
ปรีดา ทัศนประดิษฐ์
วัดนิลเพชร
วัดนิลเพชร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนิลเพชร อำเภอบางเลน จังหวัดนครปฐม ที่ดินเป็นรูปสามเหลี่ยม อาณาเขต ทิศตะวันออกติดต่อคลองญี่ปุ่นใต้ ทิศตะวันตกติดต่อถนน ร.พ.ช. และ คลองนิลเพชร ทิศใต้ติดต่อถนน ร.พ.ช. และนางประทุมวัน ส่วนทิศเหนือเป็นรูป สามเหลี่ยม
วัดนิลเพชรตั้งวัดเมื่อ พ.ศ. 2468 ได้รับพระราชทานวิสุงคามสีมาเมื่อ พ.ศ. 2497 สาเหตุที่ชื่อว่า "วัดนิลเพชร" เพราะเป็นชื่อของคน 2 คน ที่อพยพเข้ามาอยู่ในที่แห่งนี้ คือ นายนิลกับนายเพชร แต่ยังมีคำบอกเล่ากันมาว่า คนที่บ้านขุนศรีและบ้านบางใหญ่ เรียกท้องที่นี้ว่านิลเพชร แต่ก็ไม่ทราบแหล่งข้อมูลที่แน่ชัด ต่อมามีพระธุดงค์รูปหนึ่งเดินผ่านมาทางบริเวณนี้ สร้างความเลื่อมใสศรัทธาต่อชาวบ้านอย่างมาก ชาวบ้านจึงได้พร้อมใจกันนิมนต์ให้ พระธุดงค์รูปนั้นอยู่จำพรรษา โดยนายโต้งและนางบุญ ประทุมสินธุ์ ได้มีกุศลศรัทธาบริจาคที่ดิน ถวายและดำเนินการจัดสร้างวัดขึ้น เพราะเป็นทำเลที่เหมาะสม เนื่องจากในหมู่บ้านบริเวณนี้ยังไม่มีวัด ในเบื้องต้นได้จัดสร้างศาลาพร้อมด้วยกุฏิสงฆ์จำนวน 2–3 หลัง เพื่อเป็นที่พักอาศัยและต่อมา นายจุ้ย และนายเพลิน ได้บริจาคที่ดินถวายเพิ่มเติมอีก รวมที่ดินของวัดนิลเพชรปัจจุบันนี้ มีจำนวน 33 ไร่
วัดใหม่ดอนทราย
วัดใหม่ดอนทราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระกระเทียม อำเภอเมืองนครปฐม จังหวัดนครปฐม ปัจจุบันมีพระครูประภัสร์มโนธรรม (ธงทิพย์) ดำรงตำแหน่งเจ้าอาวาส
วัดใหม่ดอนทราย หรือเดิมชื่อ วัดรางสระกระเทียม ตั้งวัดเมื่อ พ.ศ. 2464 ได้รับพระราชทานวิสุงคามสีมาเมื่อ พ.ศ. 2508 บนที่ดินของนายหน่อง นางปุ้น กระดังงา และนายชัด นางเรือง สิงห์เรือง มีพระภิกษุฮอ สิงห์เรือง เป็นผู้ริเริ่มสร้างวัดขึ้น เมื่อพระภิกษุฮอ สิงห์เรือง ได้ลาสิกขาแล้วมีพระมาจากวัดคูบัว จังหวัดราชบุรี พระนุ้ม มาจากวัดลำน้ำ จังหวัดราชบุรี และ พระยิ้ม มาจากวัดใหม่ห้วยลึก จังหวัดนครปฐม เป็นผู้รักษาการแทนเจ้าอาวาส มาโดยลำดับ พอพระยิ้ม มรณภาพลง เมื่อ พ.ศ. 2484 ซึ่งเกิดสงครามโลกครั้งที่สองขึ้น วัดนี้ได้ร้างไป
ต่อมา พ.ศ. 2484 พระเชย สจฺจาโร มาจากวัดชำแระ อำเภอโพธาราม จังหวัดราชบุรีได้ธุดงค์มาพบวัดร้าง จึงรับนิมนต์อยู่ จำพรรษาตลอดมา ต่อมา พ.ศ. 2489 จึงย้ายวัดจากที่ตั้งเดิมมาตั้งใหม่ดังที่อยู่ในปัจจุบัน จนเมื่อมีการแบ่งเขตการปกครองใหม่ ทำให้วัดนี้ขึ้นอยู่กับอำเภอเมืองนครปฐม
วัดรางปลาหมอ
วัดรางปลาหมอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนป่าน อำเภอเมืองนครปฐม จังหวัดนครปฐม พื้นที่ที่ตั้งวัด มีเนื้อที่ 23 ไร่ 1 งาน 75 ตารางวา มีพระใบฎีกาเฉลิมพล ฐานุตฺตโร เป็นเจ้าอาวาส
ประวัติการสร้างวัดรางปลาหมอยังไม่แน่ชัด ทราบแต่เพียงว่าสถานที่ที่ใช้ในการก่อตั้งวัดนั้นได้รับมอบจากนายสุข สุขชู และมีพระอาจารย์โม พุ่มนิล เป็นเจ้าอาวาสรูปแรก เริ่มแรกก่อสร้างกุฏิสงฆ์ จำนวน 3 หลัง พร้อมด้วยหอฉัน และหอสวดมนต์ เมื่อพระอาจารย์โมได้ลาสิกขาออกไปแล้ว ได้มีเจ้าอาวาสปกครองวัดต่อมาจนกระทั่งถึงปัจจุบันนี้ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2428 ได้รับพระราชทานวิสุงคามสีมาเมื่อวันที่ 21 พฤศจิกายน พ.ศ. 2532
อุโบสถสร้างขึ้นในสมัยพระอาจารย์ทอง จนฺทสโร เป็นเจ้าอาวาส ก่อสร้างประมาณ พ.ศ. 2470 และต่อมาเมื่อถึงสมัยที่พระครูสุวัฒน์สาธุกิจ เป็นเจ้าอาวาส ได้ทำการสร้างอุโบสถหลังใหม่ขึ้นเมื่อ พ.ศ. 2522 ในสมัยพระอาจารย์โมเป็นเจ้าอาวาส ได้ทำการก่อตั้งวัด ได้ก่อสร้างกุฏิขึ้น 3 หลัง หอฉันและหอสวดมนต์ ต่อมาในสมัยพระอาจารย์ทอง จนฺทสโร ได้ทำการก่อสร้างกุฏิเพิ่มขึ้นอีก 2 หลัง และได้ทำการก่อสร้างศาลาการเปรียญและอุโบสถขึ้นเป็นครั้งแรก ในสมัยพระอาจารย์พิน ธมฺมโฆโส ได้ทำการก่อสร้างอาคารเรียนถาวรขึ้นในวัด ในสมัยพระอาจารย์ประยงค์ นนฺทิโย ได้ทำการซ่อมแซมหลังคาศาลาการเปรียญที่ชำรุดทรุดโทรม ในสมัยพระอาจารย์สนม อารยธมฺโม ได้ทำการก่อสร้างเชิงตะกอนเผาศพ และศาลาธรรมสังเวช ในสมัยพระครูสุวัฒน์สาธุกิจ สร้างพระอุโบสถหลังใหม่ ศาลาการเปรียญ เมรุเผาศพ กุฏิสงฆ์ โรงครัว ซุ้มประตูเข้าวัด และถนนภายในวัด
วัดราษฎร์สามัคคี (จังหวัดมุกดาหาร)
เอียร์ครุต เอ็มซี-21
เอียร์ครุต เอ็มซี-21  เป็นอากาศยานลำตัวแคบ ถูกพัฒนาโดยยาโคเลฟดีไซน์บิวโร และผลิตโดยเอียร์ครุต, บริษัทลูกของยูไนเต็ดแอร์คราฟท์คอร์ปอเรชั่น, โปรแกรมนี้เปิดตัวในปีค.ศ. 2007 และได้เปิดตัวเครื่องบินลำแรกในวันที่ 8 มกราคม ค.ศ. 2016 หลังจากการเลื่อนกำหนดการมาหลายครั้ง เครื่องบินลำแรกจะถูกส่งมอบให้กับลูกค้าเปิดตัว, โรซิยะห์แอร์ไลน์, ในเดือนกันยายน ค.ศ. 2022
โครงสร้างเครื่องบิน.
ลำตัวเครื่องบินของ เอ็มซี-21 ส่วนใหญ่ทำจากอะลูมิเนียม-ลิเธียมอัลลอยน้ำหนักเบา ซึ่งคิดเป็น 40% ของน้ำหนักโครงสร้างของเฟรมเครื่องบิน มีช่องทางเดินกว้างกว่าเครื่องบินแอร์บัส เอ320 และ โคแมค ซี-919 ประมาณ 11 ซม. (4.3 นิ้ว) และกว้างกว่าโบอิง 737 ประมาณ 27 ซม. (11 นิ้ว) ในขณะที่เอ็มซี-21 มีความกว้าง 61 ซม. (24 นิ้ว) น้ำหนักขึ้นบินสูงสุด 79.25 ตัน (174,700 ปอนด์) ซึ่งรองรับได้เท่ากับ เอ320นีโอ ที่สั้นกว่า
เอ็มซี-21 จะใช้เครื่องยนต์ "แพตแอนด์วิตนีย์ 1428G" ทั้งหมด 2 เครื่อง
เอ็มซี-21-300.
รุ่นมาตราฐาน สามารถรองรับผู้โดยสารได้ 163 คน ในการจัดเรียงที่นั่งแบบสองชั้น และรองรับได้สูงสุด 211 ที่นั่ง รุ่น-300 มีพิสัยการบิน 6,000 กม. (3,200 ไมล์ทะเล)
เอ็มซี-21-310.
คล้ายกับรุ่น -300 แต่มีการใช้เครื่องยนต์เอเวียดวิกาเทล พีดี-14 สัญชาติรัสเซีย
เอ็มซี-21-200.
เป็นรุ่นขนาดเล็กของรุ่น -300 ที่สามารถจุผู้โดยสารได้ 132 ที่นั่งในการจัดเรียงแบบสองชั้น และจุได้สูงสุด 165 ที่นั่ง โดยรุ่น-200 มีพิสัยการบิน 6,400 กม. (3,500 นไมล์ทะเล)
เอ็มซี-21-400.
รุ่นตามแผนการ คาดว่าจะจุผู้โดยสารได้ประมาณ 250 ที่นั่ง
ทรูเอ็กไซต์ เอชดี
โปเกมอน คอนเควสต์
ทรูซีรีส์ เอชดี
Taksinus
Taksinus เป็นสกุลหนึ่งของบึ้ง สกุลนี้มีเพียงสปีชีส์เดียว คือ Taksinus bambus ซึ่งเป็นแมงมุมที่วิวัฒนาการจนสามารถดำรงชีวิตอยู่ในปล้องของไผ่สกุล "Gigantochloa" พบในอำเภอเมืองตาก ประเทศไทย
ชวลิต ส่งแสงโชติ (นักแมงมุมวิทยา) , นรินทร์ ชมภูพวง (นักแมงมุมวิทยา) , ทรงธรรม สิปปวัฒน์ (ยูทูบเบอร์) และ วุฒิไกร ใข่แก้ว (นักวิชาการอิสระ) เป็นทีมผู้ค้นพบแมงมุมสกุลนี้
ชื่อของสกุลตั้งเพื่อถวายพระเกียรติแด่สมเด็จพระเจ้าตากสินมหาราช
Taksinus bambus
บึ้งปล้องไผ่พระเจ้าตากสิน
เทศบาลตำบลบางบาล
เทศบาลตำบลบางบาล เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบางบาล ตำบลไทรน้อย ตำบลบางหลวงโดด ตำบลบางหัก ตำบลบางชะนี และตำบลบ้านกุ่ม ในอำเภอบางบาล จังหวัดพระนครศรีอยุธยา เดิมมีฐานะเป็นสุขาภิบาลบางบาลที่จัดตั้งขึ้นใน พ.ศ. 2500 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 10,891 คน
ในวันที่ 1 ตุลาคม 2547 กระทรวงมหาดไทยให้ยุบสภาตำบลบางบาล สภาตำบลไทรน้อย สภาตำบลบ้านกุ่ม สภาตำบลบางชะนี รวมเข้ากับพื้นที่เทศบาลตำบลบางบาล ต่อมาในวันที่ 7 ตุลาคม ปีเดียวกัน กระทรวงมหาดไทยให้ยุบสภาตำบลบางหลวงโดด และสภาตำบลบางหัก รวมเข้ากับพื้นที่เทศบาลตำบลบางบาล จึงทำให้เขตเทศบาลครอบคลุมตำบลบางบาล ตำบลไทรน้อย ตำบลบางหลวงโดด ตำบลบางหัก ตำบลบางชะนี ตำบลบ้านกุ่มทั้งหมด
พื้นที่เทศบาลตำบลตั้งอยู่ทางทิศตะวันตกของอำเภอบางบาล อยู่ห่างจากที่ว่าการอำเภอบางบาลประมาณ 7.91 กิโลเมตร ศาลากลางจังหวัดพระนครศรีอยุธยาประมาณ 32.1 กิโลเมตร อยู่ห่างจากกรุงเทพมหานครประมาณ 85.6 กิโลเมตรตามทางรถยนต์ ตรงกลางของเขตเทศบาลมีแม่น้ำเจ้าพระยาและคลองบางบาลไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 48.06 ตารางกิโลเมตร
เรสเซิลเมเนีย ครั้งที่ 38
เรสเซิลเมเนีย ครั้งที่ 38 (WrestleMania 38) เป็นโชว์มวยปล้ำอาชีพ เรสเซิลเมเนีย ประจำปีครั้งที่ 38 ที่จัดทำโดย WWE จะจัดขึ้นสำหรับนักมวยปล้ำจากแบรนด์ Raw และ SmackDown โชว์นี้จะออกอากาศแบบจ่ายต่อการชมหรือ Pay-Per-View (PPV) ทั่วโลกและจะสามารถสตรีมผ่าน Peacock ในสหรัฐอเมริกาและเครือข่าย WWE ในระดับสากล มีกำหนดจะจัดขึ้นทั้งสองคืนซึ่งจะมีขึ้นในวันที่ 2 และ 3 เมษายน ค.ศ. 2022 ที่สนามกีฬา AT&amp;T Stadium ในย่านชานเมืองดัลลาสของเมืองอาร์ลิงตันรัฐเท็กซัส
โชว์ดังกล่าวจะเป็นเรสเซิลเมเนียครั้งที่ 4 ที่จะจัดขึ้นในรัฐเท็กซัส (ต่อจาก 17, 25 และ 32) และครั้งที่สองที่จะจัดขึ้นในสถานที่นี้ ต่อจากเรสเซิลเมเนียครั้งที่ 32 ในปี 2016 ซึ่งได้สร้างสถิติที่มีผู้ชมมากที่สุดถึง 101,763 คน
WrestleMania ถือเป็นโชว์แสดงสดเรือธงของ WWE โดยจัดขึ้นครั้งแรกในปี 1985 เป็นโชว์มวยปล้ำอาชีพที่ดำเนินมายาวนานที่สุดในประวัติศาสตร์ และจัดขึ้นทุกปีระหว่างกลางเดือนมีนาคมถึงกลางเดือนเมษายน เป็นรายการแรกในสี่รายการแบบ PPV ดั้งเดิมของ WWE ร่วมกับ Royal Rumble, SummerSlam และ Survivor Series ซึ่งเดิมเรียกว่า "บิ๊กโฟร์" ในเดือนตุลาคม 2021 ได้รวม Money in the Bank เป็นหนึ่งในห้าโชว์ใหญ่ที่สุดแห่งปีของบริษัท ซึ่งเรียกว่า "บิ๊กไฟว์" WrestleMania อยู่ในอันดับที่ 6 แบรนด์กีฬาที่มีมูลค่ามากที่สุดในโลกโดย Forbes และได้รับการขนานนามว่าเป็น Super Bowl แห่งความบันเทิงด้านกีฬา WrestleMania 38 จะนำเสนอนักมวยปล้ำจากแบรนด์ Raw และ SmackDown ของสมาคม นอกจากการออกอากาศทาง PPV แบบดั้งเดิมแล้ว ยังจะออกอากาศทาง Peacock ในสหรัฐอเมริกาและ WWE Network ในตลาดต่างประเทศอีกด้วย เพลงประจำศึกอย่างเป็นทางการมีชื่อว่า "Sacrifice" โดย The Weeknd
เมื่อวันที่ 16 มกราคม 2021 นอกเหนือจากการประกาศเปลี่ยนแปลงวันที่และสถานที่ของ WrestleMania 37 ซึ่งต้องเลื่อนกำหนดการออกไปเนื่องจากการแพร่ระบาดของโควิด-19 แล้ว การส่งเสริมการขายยังเปิดเผยวันที่และสถานที่ของการแข่งขัน WrestleMania สองรายการถัดไปอีกด้วย WrestleMania 38 ได้รับการประกาศว่าจะจัดขึ้นที่ AT&amp;T Stadium ในย่านชานเมือง Dallas ของเมืองอาร์ลิงตัน รัฐเท็กซัส เดิมมีกำหนดจะจัดขึ้นในวันที่ 3 เมษายน 2022 เท่านั้น อย่างไรก็ตาม เมื่อวันที่ 25 ตุลาคม 2021 ได้มีการเปิดเผยว่า WrestleMania 38 ได้ขยายเวลาออกไปเหมือนรายการ WrestleMania สองรายการก่อนหน้า วันเสาร์ที่ 2 เมษายน และวันอาทิตย์ที่ 3 เมษายน 2022 โดยจะเป็น WrestleMania ครั้งที่สี่ที่จะจัดขึ้นในรัฐเท็กซัส (หลังจาก X-Seven, 25 และ 32) และครั้งที่สองที่จะจัดขึ้นในสถานที่นี้หลังจาก WrestleMania 32 ในปี 2016 ซึ่งสร้างสถิติการเข้าร่วมงาน WrestleMania ที่ 101,763 ซึ่งอย่างไรก็ตามมีข้อพิพาท แพ็คเกจท่องเที่ยวเริ่มจำหน่ายในวันที่ 8 พฤศจิกายน 2021 ในขณะที่บัตรโดยสารทั่วไปเริ่มจำหน่ายในวันที่ 12 พฤศจิกายน
ในอีเวนต์นี้ยังได้ดีเจ Valentino Khan จะมาร่วมแสดงสดเพลงทั้งสองคืน อีกทั้งสองนักร้องเพลงแนวคันทรี่ Brantley Gilbert และ Jessie James Decker จะมาร้องเพลง "America the Beautiful" ช่วงเปิดรายการทั้งคืนที่ 1 และคืนที่ 2 ตามลำดับ
เรสเซิลเมเนียกับประเภทแมตช์ปล้ำจะถูกกำหนดโดยการวางพล็อตเรื่องและเขียนบท โดยนักมวยปล้ำจะถูกวางตัวให้เป็นธรรมะ หรือ อธรรมทั้งหมดโดยการจัดแมตช์ นักมวยปล้ำบางคนจากค่าย Raw และ SmackDown เท่านั้นที่มีความบาดหมางกันจะได้มาแสดงที่เรสเซิลเมเนีย
ใน Royal Rumble 2022 นั้น Brock Lesnar หลังจากเสียแชมป์ WWE ให้กับ Bobby Lashley โดยการก่อกวนจากแชมป์ Universal อย่าง Roman Reigns คืนเดียวกัน Lesnar ได้ร่วมแมตช์รอยัลรัมเบิล 30 คนฝั่งชายออกมาเป็นคนที่ 30 และเป็นผู้ชนะได้สิทธิ์เลือกชิงแชมป์ระหว่าง WWE หรือ Universal เส้นใดเส้นหนึ่งใน WrestleMania โดย Lesnar เลือกท้าชิงแชมป์กับ Reigns ในแมตช์กรง Elimination Chamber ฝั่งชายคู่เอกนั้น Lesnar ได้ใช้สิทธิ์รีแมตช์คว้าแชมป์ WWE อีกครั้งทำให้แมตช์กับ Reigns ใน WrestleMania เป็นการชิงแชมป์ทั้งสองเส้น (Winner Takes All)
ทางด้าน Ronda Rousey ได้เป็นผู้ชนะแมตช์รอยัลรัมเบิล 30 คนฝั่งหญิงทำให้ได้สิทธิ์เลือกชิงแชมป์หญิงค่ายไหนก็ได้ใน WrestleMania ซึ่งยังเป็นแมตช์แรกของเธอนับตั้งแต่ WrestleMania 35 ในปี 2019 โดย Ronda เลือกท้าชิงแชมป์หญิงฝั่ง SmackDown กับ Charlotte Flair
ในศึก Elimination Chamber นั้น Bianca Belair ได้เป็นผู้ชนะในแมตช์กรงฝั่งหญิงคว้าสิทธิ์ชิงแชมป์หญิงฝั่ง Raw ใน WrestleMania คืนเดียวกันเจ้าของแชมป์หญิงฝั่ง Raw อย่าง Becky Lynch สามารถป้องแชมป์กับ Lita เอาไว้ได้ทำให้ Becky ต้องป้องแชมป์กับ Bianca ใน WrestleMania
ใน Raw 31 มกราคม The Miz ได้เอาชนะ Dominik Mysterio สัปดาห์ต่อมา Dominik และพ่อของเขา Rey Mysterio เป็นแขกรับเชิญในรายการ "Miz TV" Rey อ้างว่า Miz โกงเพื่อเอาชนะ Dominik ในขณะที่ Miz หยิบประเด็นที่ Rey มีโอกาสได้เข้าร่วมการแข่งขัน WWE Championship Elimination Chamber ในขณะที่เขาไม่ได้ร่วม และ Rey เป็นดาราหน้าปกของวิดีโอเกม WWE 2K22 มิซยังตั้งคำถามด้วยว่าเรย์เป็นพ่อของโดมินิกจริงๆ หรือไม่ โดยอ้างถึงการต่อสู้เพื่อการดูแลเด็กที่เรย์สู้กับเอ็ดดี เกร์เรโรที่ซัมเมอร์สแลมในปี 2005 จากนั้นโดมินิกก็เอาชนะมิซในการรีแมตช์ เรย์ก็เอาชนะมิซใน Kickoff ของ Elimination Chamber หลังเวทีมิซกล่าวหาว่าเรย์โกงเพราะโดมินิก และบอกว่าเขาจะหาคู่แท็กทีมที่เป็น "ซูเปอร์สตาร์ระดับโลก" ซึ่งในตอนต่อไปของ Raw มิซก็เปิดเผยว่าคู่แท็กของเขาเป็นบุคคลที่มีชื่อเสียงในโซเชียลมีเดียอย่าง Logan Paul
ใน Raw 21 กุมภาพันธ์ Edge ได้ออกมาโอเพนชาเลนจ์ท้าคนมาเจอกับเขาใน WrestleMania สัปดาห์ต่อมา Edge ออกมาเพื่อดูว่าใครจะตอบรับคำท้าของเขา ซึ่ง AJ Styles รับคำท้า Edge กล่าวว่าเขาดีใจที่ Styles ยอมรับเนื่องจากเป็นแมตช์ที่เขาต้องการ อย่างไรก็ตาม เขาต้องการ "พิตบูล" AJ Styles ที่ครองแชมป์ WWE Champion ไม่ใช่คนที่เป็นคู่แท็กทีมของ Omos มาเกือบตลอดทั้งปี จากนั้น Edge ก็กลายเป็นอธรรมเล่นงาน Styles ก่อนจะเอาเก้าอี้ทำคอนแชร์โต้ฟาดใส่ Styles
เมื่อวันที่ 3 มีนาคม 2022 Vince McMahon ประธานกรรมการและประธานเจ้าหน้าที่บริหารของ WWE ได้ให้สัมภาษณ์กับสื่อมวลชนในรายการ The Pat McAfee Show ในระหว่างการสัมภาษณ์ Vince เสนอให้ Pat MaAfee มีแมตช์ในศึก WrestleMania 38 Pat ซึ่งส่วนใหญ่ทำหน้าที่เป็นผู้บรรยายใน SmackDown ยอมรับและ Vince บอกว่าเขาจะหาคู่ต่อสู้ให้เขา ในคืนต่อมาของ SmackDown Austin Theory สตาร์ของฝั่ง Raw ซึ่งอยู่ภายใต้การดูแลของ Vince ในช่วงหลายสัปดาห์ที่ผ่านมา เปิดเผยว่าตัวเองเป็นคู่ต่อสู้ของ McAfee ที่ WrestleMania 38 ซึ่งจะเป็นนัดแรกของ McAfee นับตั้งแต่ NXT TakeOver: WarGames ในเดือนธันวาคม 2020
หลังจากดูหมิ่นรัฐเท็กซัสมาหลายสัปดาห์ ใน Raw 7 มีนาคม Kevin Owens ได้เชิญ "Texas Rattlesnake", "Stone Cold" Steve Austin เป็นแขกรับเชิญพิเศษในรายการ "KO Show" ที่ WrestleMania 38 วันต่อมา Austin รับคำเชิญและได้ประกาศว่าเซกเมนต์จะจัดใน WrestleMania วันเสาร์
ในศึก Day 1 นักแสดง Jackass และสตั๊นต์แมน Johnny Knoxville ประกาศว่าเขาจะเข้าร่วมการแข่งขัน Royal Rumble ของฝั่งชาย Sami Zayn หยิบยกประเด็นนี้ขึ้นมา โดยอ้างว่า Knoxville ไม่มีคุณสมบัติที่จะแข่งขัน และเขาก็ไม่ได้รับโอกาสเช่นกัน ใน SmackDown หลังจากที่เซนแพ้การแข่งขัน นอกซ์วิลล์ก็วิ่งมาบนเวทีแล้วเหวี่ยงเซนเหนือเชือกด้านบน ไมค์ โรมผู้ประกาศข้างเวทีก็ประกาศว่านอกซ์วิลล์มีคุณสมบัติอย่างเป็นทางการสำหรับการแข่งขันรอยัลรัมเบิล ซึ่งทำให้เซนไม่พอใจมาก ทั้งสองเผชิญหน้ากันในการแข่งขัน Royal Rumble ซึ่ง Zayn จัดการเอา Knoxville ลงเวทีได้ หลังจากที่เซนเชิญตัวเองไปงานพรมแดงรอบปฐมทัศน์ของ Jackass Forever ซึ่งเขาถูกพาออกจากงาน นอกซ์วิลล์ก็เชิญตัวเองเข้าร่วมงานเฉลิมฉลองของ Zayn ที่คว้าแชมป์ Intercontinental Championship นอกซ์วิลล์ท้าทายเซนในการชิงแชมป์ที่ WrestleMania 38 แต่ Zayn ปฏิเสธ ระหว่างการป้องกันแชมป์ของเซนในวันที่ 4 มีนาคม นอกซ์วิลล์ทำให้เซนเสียสมาธิจนเสียแชมป์ เซนที่โกรธจัดก็ท้าให้นอกซ์วิลล์เจอเขาใน WrestleMania 38 ซึ่งน็อกซ์วิลล์รับคำท้า หลังจากที่นอกซ์วิลล์แชร์หมายเลขโทรศัพท์ของ Zayn ทำให้ผู้คนจำนวนมากพยายามติดต่อ Zayn ทำให้ Zayn โมโหมากเปลี่ยนกติกาการปล้ำเป็น Anything Goes ที่ WrestleMania และ Knoxville ก็รับคำท้า
เป็นเวลาหลายสัปดาห์ที่ Seth "Freakin" Rollins พยายามที่จะหาสปอตใน WrestleMania หลังจากล้มเหลวในการเอาชนะ Kevin Owens และ AJ Styles เพื่อหาสปอต Vince McMahon เรียก Rollins เข้ามาในห้องทำงานของเขาในเช้าวันที่ 28 มีนาคม McMahon บอกว่าเขาจะเลือกคู่ต่อสู้ให้ Rollins ใน WrestleMania 38 และจะถูกเปิดเผยในวันนั้นเอง ขณะที่ Rollins กำลังรออยู่บนเวทีในศึก WrestleMania วันเสาร์
Acrochordonichthys gyrinus
Acrochordonichthys gyrinus หรือปลาขยุยยักษ์พรหมพิราม เป็นสปีชีส์ของปลาดุกในวงศ์ Akysidae
ปลาสปีชีส์นี้เป็นสัตว์เฉพาะถิ่นของประเทศไทยและพบที่อำเภอพรหมพิราม จังหวัดพิษณุโลก
เทศบาลตำบลมหาพราหมณ์
เทศบาลตำบลมหาพราหมณ์ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลวัดยม ตำบลสะพานไทย และตำบลมหาพราหมณ์ ในอำเภอบางบาล จังหวัดพระนครศรีอยุธยา เดิมมีฐานะเป็นสุขาภิบาลมหาพราหมณ์ที่จัดตั้งขึ้นใน พ.ศ. 2534 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากร 8,454 คน
ในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลวัดยมกับสภาตำบลสะพานไทย รวมเข้ากับพื้นที่เทศบาลตำบลมหาพราหมณ์ ต่อมาในวันที่ 7 ตุลาคม ปีเดียวกัน กระทรวงมหาดไทยให้ยุบสภาตำบลมหาพราหมณ์ รวมเข้ากับพื้นที่เทศบาลตำบลมหาพราหมณ์ จึงทำให้เขตเทศบาลครอบคลุมตำบลวัดยม ตำบลสะพานไทย และตำบลมหาพราหมณ์ทั้งหมด
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบางบาล เนื่องจากการย้ายที่ว่าการจากหมู่ที่ 5 ตำบลบางบาล มาตั้งที่หมู่ 1 ตำบลมหาพราหมณ์ โดยได้รับงบประมาณจากกรมการปกครองก่อสร้างที่ว่าการอำเภอหลังใหม่ ในปี พ.ศ. 2548 พื้นที่เทศบาลอยู่ห่างจากศาลากลางจังหวัดพระนครศรีอยุธยาประมาณ 19.1 กิโลเมตร อยู่ห่างจากกรุงเทพมหานครประมาณ 80.2 กิโลเมตรตามทางรถยนต์ ด้านตะวันตกของเขตเทศบาลมีคลองบางบาลไหลผ่าน มีพื้นที่รับผิดชอบทั้งหมด 32.50 ตารางกิโลเมตรหรือคิดเป็น 20,312.5 ไร่
เทศบาลตำบลลาดชะโด
เทศบาลตำบลลาดชะโด เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลจักราชและตำบลหนองน้ำใหญ่ อำเภอผักไห่ จังหวัดพระนครศรีอยุธยา เดิมมีฐานะเป็นสุขาภิบาลลาดชะโดที่จัดตั้งขึ้นใน พ.ศ. 2515 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 7,557 คน
ในวันที่ 17 กุมภาพันธ์ พ.ศ. 2547 กระทรวงมหาดไทยให้ยุบสภาตำบลจักราชและสภาตำบลหนองน้ำใหญ่ รวมเข้ากับพื้นที่เทศบาลตำบลลาดชะโด จึงทำให้เขตเทศบาลครอบคลุมตำบลจักราช และตำบลหนองน้ำใหญ่ทั้งหมด
พื้นที่เทศบาลตำบลตั้งอยู่ทางทิศตะวันตกของอำเภอผักไห่ อยู่ห่างจากที่ว่าการอำเภอผักไห่ประมาณ 5.91 กิโลเมตร ศาลากลางจังหวัดพระนครศรีอยุธยาประมาณ 42.5 กิโลเมตร อยู่ห่างจากกรุงเทพมหานครประมาณ 100 กิโลเมตรตามทางรถยนต์ ตรงกลางของเขตเทศบาลมีคลองบางคี่และคลองนาคูไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 37.00 ตารางกิโลเมตร
ตำบลคลองลานพัฒนา
คลองลานพัฒนา เป็นหนึ่งในจำนวน 4 ตำบลของอำเภอคลองลาน จังหวัดกำแพงเพชร ปัจจุบันมีประชากรทั้งหมด 22,537 คน พื้นที่ตำบลอยู่ในเขตเทศบาลตำบลคลองลานพัฒนาซึ่งเดิมมีฐานะเป็นสภาตำบลคลองลานพัฒนา ต่อมาได้มีการยกฐานะจากสภาตำบลคลองลานพัฒนามาเป็นองค์การบริหารส่วนตำบลคลองลานพัฒนา เป็นตำบลที่มีชื่อเสียงด้านการท่องเที่ยวเป็นอย่างมาก มีแหล่งท่องเที่ยวที่สำคัญ เช่น อุทยานแห่งชาติคลองลาน เป็นต้น
ตำบลคลองลานพัฒนาเดิมเป็นเขตป่าดงดิบที่อุดมสมบูรณ์ และยังเป็นต้นกำเนิดของแหล่งน้ำลำคลองต่าง ๆ ในเวลาต่อมาพื้นที่ที่อุดมสมบูรณ์ไปด้วยป่าไม้ก็กลายเป็นป่าโปร่ง เพราะมีการทำสัมปทานป่าไม้ ทำให้พืชที่แห่งนี้เหมาะแก่การทำการเกษตร มีผู้คนเริ่มอพยพเข้ามาจับจองที่ดิน มีการจัดตั้งศูนย์พัฒนาและสงเคราะห์ชาวเขาจังหวัดกำแพงเพชร และจัดพื้นที่ให่แก่ชาวไทยภูเขา เช่น เผ่าม้ง เผ่ามูเซอ เผ่าเมี่ยน เพราะเหตุนี้ทำให้ผู้คนแถบนี้มีความแตกต่างทางด้านภาษา ประเพณี และวัฒนธรรม อีกทั้งเป็นเขตที่มีชื่อเสียงในแหล่งท่องเที่ยวที่ขึ้นชื่อของจังหวัดกำแพงเพชร รวมทั้งยังเป็นแหล่งรวมของประเพณีของชนเผ่าต่าง ๆ ไว้หลายเผ่ามากมาย
ตำบลคลองลานพัฒนาเดิมเป็นส่วนหนึ่งของตำบลโป่งน้ำร้อน อำเภอเมืองกำแพงเพชร ต่อมาได้มีการจัดตั้งตำบลคลองลาน (ตำบลคลองน้ำไหลในปัจจุบัน) โดยการแยกหมู่ที่ 3, 7, และ 4 ของตำบลโป่งน้ำร้อน เมื่อวันที่ 26 ตุลาคม 2514 และในวันที่ 2 ตุลาคม 2522 มีการจัดตั้งตำบลคลองลานพัฒนาขึ้น โดยแยกออกจากหมู่ที่ 3, 5, 6, 7, 11 และ 13 ของตำบลคลองลาน
ตำบลคลองลานพัฒนามีอาณาเขตติดต่อกับตำบลข้างเคียง ดังนี้
พื้นที่ตำบลคลองลานพัฒนาประกอบไปด้วย 21 หมู่บ้าน ดังนี้
พระโพธิสัตว์กวนอิมแห่งเขาผู่ถัว
พระโพธิสัตว์กวนอิมแห่งเขาผู่ถัว, พระโพธิสัตว์กวนอิมแห่งทะเลใต้ หรือ หนานไห่กฺวันยิน  เป็นประติมากรรมแบบจีนรูปพระโพธิสัตว์กวนอิม ซึ่งเป็นจุดหมายตาสำคัญของเขาผู่ถัว เมืองโจวชาน ทางตอนตะวันออกของมณฑลเจ้อเจียง ประเทศจีน ประติมากรรมสูง 33 เมตร และหนัก 70 ตัน ได้รับทุนและก่อสร้างโดยผู้ศรัทธาชาวจีนทั้งในและต่างประเทศ แล้วเสร็จสมบูรณ์และประกอบพิธีสมโภชเมื่อวันที่ 30 ตุลาคม 2540 ที่ศาลป่าไผ่ม่วง (ศาลจื่อจู๋หลิน; 紫竹林)
รูปประติมากรรมพระโพธิสัตว์กวนอิมแห่งเขาผู่ถัวสร้างในท่ายืนบนแท่นดอกบัว ประกอบด้วยองค์พระโพธิสัตว์สูง 18 เมตร ฐานดอกบัว 2 เมตร สร้างด้วยทองสัมฤทธิ์หุ้มด้วยสีทองทั้งองค์ และอาคารฐานรับสองชั้นสูง 13 เมตร รวม 33 เมตร องค์ประติมากรรมโน้มไปข้างหน้าประมาณ 15 องศา หมายถึงการมองเห็นสาวกอย่างใกล้ชิด ตั้งบนยอดเขาผู่ถัว ซึ่งสามารถมองเห็นได้จากระยะไกล
อาคารชั้นล่างแสดงงานหินสลักและไม้แกะสลัก ชั้นที่สองแสดงรูปปั้นเจ้าแม่กวนอิม 500 องค์ในปางต่าง ๆ
ศูนย์ศรีพัฒน์
ศูนย์ความเป็นเลิศทางการแพทย์
พรรคไทยภักดี
พรรคไทยภักดี (ภาษาอังกฤษ :Thai Pakdee Party, อักษรย่อ: ทภด. ,TPD) เป็นพรรคการเมืองสายกษัตริย์นิยมของไทย ก่อตั้งขึ้นในปี พ.ศ. 2564 โดย นพ.วรงค์ เดชกิจวิกรม อดีตแพทย์ และอดีตสมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์ แกนนำกลุ่มไทยภักดี ได้มีการรวบรวมเครือข่ายประชาชนผู้จงรักภักดีต่อสถาบันพระมหากษัตริย์ และระบอบประชาธิปไตยอันมีพระมหากษัตริย์ทรงเป็นประมุข
ต่อมาในวันอาทิตย์ที่ 26 มิถุนายน พ.ศ. 2565 พรรคไทยภักดีได้จัดการประชุมใหญ่สามัญประจำปี ครั้งที่ 2/2565 ที่ โรงเรียนเตรียมอุดมศึกษาสุวินทวงศ์ เพื่อเลือกตั้งคณะกรรมการบริหารพรรคเพิ่มเติม ซึ่งที่ประชุมมีมติเลือก นายเทพราช รังสิต พระนัดดาของ พระเจ้าวรวงศ์เธอ พระองค์เจ้าวิภาวดีรังสิต และนาย วรชาติ จินตประทีปโกวิท เป็นคณะกรรมการบริหารพรรค
การเลือกตั้งซ่อมเขตหลักสี่-จตุจักร.
เมื่อวันที่ 30 มกราคม พ.ศ. 2565 มีการเลือกตั้งซ่อมกรุงเทพมหานครเขต 9 พรรคไทยภักดีได้ส่งพันธ์เทพ ฉัตรนะรัชต์ ลงรับเลือกตั้ง โดยได้คะแนนทั้งหมด 5,987 คะแนน เป็นอันดับที่ 5 ของเขต
บอมบาร์ดิเอร์ ซีซีรีย์
วัดป่าภูธรพิทักษ์
วัดป่าภูธรพิทักษ์ เป็นวัดราษฎร์สังกัดคณะธรรมยุติกนิกาย ตั้งอยู่ที่ หมู่ 3 ตำบลธาตุเชิงชุม อำเภอเมืองสกลนคร จังหวัดสกลนคร (ติดกับวัดพระธาตุนารายณ์เจงเวง) เป็นวัดกรรมฐานสายพระอาจารย์มั่น ภูริทตฺโต โดยมีเจ้าอาวาสเป็นพระกรรมฐานที่สำคัญ เช่น พระอาจารย์ฝั้น อาจาโร พระโพธิธรรมาจารย์เถร วิ. (สุวัจน์ สุวโจ) พระรัชมงคลนายก (คำดี ปญฺโญภาโส) พระครูอุดมธรรมสุนทร (แปลง สุนฺทโร) และพระครูวิทิตธรรมาภิวัฒน์ (วิชิต วิทิโต) เป็นต้น
วัดป่าภูธรพิทักษ์ เดิมชื่อ วัดป่าธาตุนาเวง ตั้งอยู่บริเวณป่าดงดิบ อยู่ใกล้กับโรงเรียนพลตำรวจ เขต 4 และในปัจจุบันคือมหาวิทยาลัยราชภัฏสกลนคร (เดิมเป็นโรงเรียน มาเป็นวิทยาลัย และมาเป็นสถาบันราชภัฏสกลนคร จนได้รับการสถาปนายกฐานะขึ้นเป็นมหาวิทยาลัยราชภัฏสกลนคร เมื่อวันที่ 15 มิถุนายน 2547) ได้มาแทนโรงเรียนพลตำรวจเขต 4 ที่ยกเลิกไป การเดินทางของพระอาจารย์ฝั้น อาจาโร เพื่อไปงานศพของแม่ชีสาลิกาที่จังหวัดอุบลราชธานีนั้น ท่านต้องมาพักที่วัดป่าภูธรพิทักษ์ ตั้งใจว่าจะพักเพียงคืนเดียวที่วัดแห่งนี้ แต่เนื่องจากได้มีผู้นิมนต์ให้จำพรรษาอยู่ที่จังหวัดสกลนคร จะได้แบ่งเบาภาระพระอาจารย์มั่น ภูริทตฺโต พระอาจารย์ใหญ่สายธรรมยุติกนิกาย ประกอบกับกิจที่จะต้องไปงานศพแม่ชีสาลิกาที่ตั้งใจไว้ ได้หมดความจำเป็นเพราะศพแม่ชีสาลิกาได้เผาเสร็จเรียบร้อยแล้ว พระอาจารย์ฝั้น อาจาโร จึงตกลงรับปากจำพรรษาอยู่ที่วัดป่าภูธรพิทักษ์ตั้งแต่ปี พ.ศ. 2488 เป็นต้นมา ระหว่างที่ท่านจำพรรษาอยู่ที่วัดแห่งนี้ ได้บูรณะวัด ซ่อมแซมกุฏิที่พังให้มีสภาพดี สำหรับเป็นที่พักอาศัย และต่อมาวัดธาตุนาเวงได้เปลี่ยนชื่อมาเป็นวัดป่าภูธรพิทักษ์
วัดป่าภูธรพิทักษ์ตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 10 มกราคม พ.ศ 2528
ศาสนสถานที่สำคัญภายในของวัด.
เจดีย์พิทักษ์รักษ์ภูธรจัดสร้างโดย พระครูวิทิตธรรมาภิวัฒน์ (วิชิต วิทิโต) สร้างเพื่อเก็บบรรจุพระบรมสารีริกธาตุและอัฐิธาตุของครูบาอาจารย์พระกรรมฐานสายพระอาจารย์มั่น ภูริทตฺโต เช่น พระอาจารย์ฝั้น อาจาโร, หลวงปู่คำดี ปญฺโญภาโส, พระอาจารย์สุวัจน์ สุวโจ, หลวงปู่เทส เทสฺรํสี และหลวงตาพระมหาบัว ญาณสมฺปนฺโน เป็นต้น
อุโบสถสังฆภูธรจัดสร้างตามดำริของพระรัชมงคลนายก (คำดี ปญฺโญภาโส) สร้างเพื่อประกอบสังฆกรรมทางศาสนา ลักษณะพิเศษของพระอุโบสถ คือเป็นศาลาและพระอุโบสถในหลังเดียวกัน ชั้นล่างเป็นศาลา ชั้นบนเป็นพระอุโบสถสำหรับประกอบสังฆกรรม เช่น พิธีบวช ลงปาฏิโมกข์ ต้อนรับพระเถระ เป็นต้น
กุฏิพระอาจารย์ฝั้น อาจาโรเป็นสถานที่พำนักของพระอาจารย์ฟั่น อาจาโร ในอดีตเพื่อพักผ่อนอิริยาบถและเจริญวิปัสสนากรรมฐานตามฉบับพระอาจารย์มั่น ภูริทตฺโต เป็นลักษณะกุฏิกรรมฐานฉบับพระป่าที่มีความเรียบง่าย ซึ่งได้บูรณะ
ฮานาเอะ นัตสึกิ
คิโต อะคาริ
ตระกูลโอะดะ
ยุทธการแห่งแอตแลนติก
แด่เธอ…บทเพลงแห่งอีเธอร์
โจวชาน